Temeljem članka 2.13 stavka (1) točka 8. Izbornog zakona BiH (“Službeni glasnik Bosne i Hercegovine” br. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 i 41/20), a u vezi s člankom 69. Pravilnika o provedbi izbora u Bosni i Hercegovini (“Službeni glasnik Bosne i Hercegovine” br. 27/22), Izborno povjerenstvo Brčko distrikta BiH, raspisuje

**J A V N I O G L A S**

**za prijavu kandidata za 3 (tri) kontrolora izbornih rezultata u**

**Izbornom povjerenstvu Brčko distrikta BiH**

**I.** Objavljuje se Javni oglas za prijavu kandidata za kontrolore izbornih rezultata.

**II. Uvjeti za imenovanje:**

**Opći uvjeti:**

1. Prijavljeni kandidat je državljanin Bosne i Hercegovine s pravom glasa.

2. Za kontrolora izbornih rezultata ne može biti imenovana osoba (članak 2.3.Izbornog zakona BiH):

1. koja se ne može kandidirati u smislu odredbi članaka 1.6, 1.7 i 1.7a Izbornog zakona BiH;

2. koja je član najvišeg izvršno-političkog organa političke stranke ili koalicije (predsjednik, potpredsjednik, generalni tajnik ili član izvršnog odbora ili glavnog odbora);

3. koja je nosilac izabranog mandata ili je član izvršnog organa vlasti, osim u slučajevima predviđenim člankom 2.12 stavak (4) Izbornog zakona;

4. koja je kandidat za izbore za bilo koju razinu vlasti (na Općim izborima 2018. i Lokalnim izborima 2020. godine); i

5. kojoj je izrečena kazna za radnju koja predstavlja težu povredu izbornih zakona ili propisa za koju je osobno odgovorna, u posljednje četiri godine, računajući od dana pravosnažnosti odluke.

**Posebni uvjeti:**

- da ima najmanje završenu srednju školu, odnosno IV. ili V. stepen stručne spreme;

- da ima izborno iskustvo (odnosno rad na poslovima kontrolora izbornih rezultata, rad na poslovima supervizora izbornih rezultata, rad na poslovima unosa izbornih rezultata i rad u biračkom odboru kao predsjednik ili član biračkog odbora).

**III. Potrebna dokumentacija:**

1. prijava na javni oglas (popunjen obrazac za prijavu kandidata za kontrolora izbornih rezultata),
2. potvrda o prebivalištu,
3. Ovjerena kopija univerzitetske diplome/svjedodžbe o završenom školovanju,
4. Rješenje/uvjerenje o izbornom iskustvu.

**IV. Opis poslova**

Kontrolor izbornih rezultata obavlja sljedeće poslove:

* Obučava supervizora izbornih rezultata i referente za unos izbornih rezultata,
* Vrši korekcije u aplikaciji za unos izbornih rezultata matematičkih nepravilnosti u statističkim podacima na svim birališnim mjestima na kojima nisu ispoštovane sve propisane matematičke radnje i to:

1. vrši poređenje broja potpisa i broja glasačkih listića u glasačkoj kutiji te korigira u testu točnosti ukoliko nije ispravno utvrđeno u testu točnosti, isto tako mijenja upisani broj potpisa ukoliko je birački odbor umjesto broja potpisa naveo podatak broja imena na Izvatku iz Središnjeg biračkog popisa,
2. korigira zbir broja nevažećih neoznačenih i nevažećih ostalih glasačkih listića ukoliko nije točno izvršen,
3. korigira ukupan broj važečih glasačkih listića ukoliko nije ispravan i ne predstavlja sumu svih glasova po kandidatima za većinski glas ili sumu glasova po političkim partijama za sistem proporcionalnu zastupljenost,
4. korigira zbir ukupnog broja nevažećih glasačkih listića i ukupnog broja važećih glasačkih listića ukoliko nije ispravno utvrđen,
5. korigira u testu točnosti poređenje ukupnog broja glasačkih listića u glasačkoj kutiji i zbira ukupnog broja nevažećih glasačkih listića i ukupnog broja važećih glasačkih listića ukoliko nije ispravo utvrđeno.

**V. Rok za podnošenje prijava**

Rok za podnošenje prijava je petnaest (15) dana od dana objave javnog oglasa na oglasnoj ploči općine/grada, na internet-stranici općine/grada i sredstvima javnog informiranja (lokalni radio, štampani mediji).

**VI. Tijelo za provedbu postupka**

Proceduru izbora kandidata po Javnom oglasu provodi Izborno povjerenstvo Brčko distrikta BiH.

**VII. Ostale informacije**

Izborno povjerenstvo Brčko distrikta BiH će nakon završene procedure po javnom oglasu imenovati kontrolore izbornih rezultata na period od 5 godina. Imenovani kontrolori izbornih rezultata, da bi bili angažirani, dužni su proći obuku, testiranje i certificiranje koju će organizirati i provesti Središnje izborno povjerenstvo Bosne i Hercegovine. Izborno povjerenstvo Brčko distrikta BiH će certificirane kontrolore izbornih rezultata angažirati prilikom provedbe izbora, na poslovima kontrole izbornih rezultata, za koje poslove je predviđena naknada za kontrolora izbornih rezultata. Visinu naknade određuje Izborno povjerenstvo Brčko distrikta BiH a imenovani kontrolori će ostvariti jednokratnu novčanu naknadu za period angažiranja prilikom provedbe izbora. Obrazac prijave je sastavni dio javnog oglasa.

Prijavu na javni oglas kandidati dostavljaju u zatvorenoj koverti u sjedište Izbornog povjerenstva Brčko distrikta BiH sa naznakom:

***Izborno povjerenstvo Brčko distrikta BiH,***

***Adresa: Dr. Abdulaha Bukvice br. 1, Brčko distrikt BiH***

***„Prijava na javni oglas za kontrolora izbornih rezultata - ne otvarati“.***

Nepotpune i neblagovremene prijave Izborno povjerenstvo Brčko distrikta BiH neće uzeti u razmatranje.

**Izborno povjerenstvo Brčko distrikta BiH**

Broj: 046-2/2022

Brčko, 01.06.2022. godine